Am 5. Mai 2011 hän in Schaffhuuse diè ehmaligi Vokehrsminischterin vo Bade-Württeberg Tanja Gönner un dè Baudirektor vom Kanton Schaffhuuse Reto Dubach diè Planungsvoybarig für diè Elektrifizierig vo dè Hochrhybahn zwische Basel (Badische Bahnhof) un Schaffhuuse unterzeichnet. Dodrin wörd èn verschtärkt grenzüberschritendè Ysebahnvokehr ohne Umschtygè entlang vom gsamte Grenzkorridor in Konschtanz, Schaffhuuse, Waldshuet un Basel, è blantes dichtes Fahrplanaagebot uff dè Hochrhystrecki, d Voruussetzige für èn blante S-Bahn-Uusbau i dè Ballungsgebièt Basel un Züri – Schaffhuuse sowiè diè Höchi vo dè Planungskoschtè feschtghaalte. Usserdèm söllet z Singe un Basel (Badische Bahnhof) gueti Übergangsmöglichkeite zum Fernvokehr gschaffè wörre. Diè Elektrifizierig söll bis zum Endi vom Johr 2016 abgschlossè sy.